బోర్డు తిప్పేశారు: ఏజెంట్ సూసైడ్, సమాధానమివ్వలేకే | Agent commits suicide | బోర్డు తిప్పేసిన సిమ్స్: ఏజెంట్ ఆత్మహత్య - Telugu Oneindia
బోర్డు తిప్పేశారు: ఏజెంట్ సూసైడ్, సమాధానమివ్వలేకే
| Published: Saturday, February 16, 2013, 11:25 [IST]
విశాఖపట్నం: వందల కోట్ల రూపాయలు సేకరించిన మరో సంస్థ బోర్డు తిప్పేసింది. విశాఖపట్నం జిల్లాలో సిమ్స్ మల్టీ మార్కెటింగ్ సంస్థ తన ఖాతాదారులకు దాదాపు రూ.500 కోట్ల మేర శఠగోపం పెట్టింది. సిమ్స్ డైరెక్టర్ పరారీలో ఉన్నాడు. అతను శనివారం పోలీసులకు లొంగిపోతారనే పుకార్లు వినిపిస్తున్నాయి. సిమ్స్‌కు ఉత్తరాంధ్రలో భారీ ఎత్తున శాఖలు ఉన్నాయి. మూడేళ్ల క్రితం ప్రారంభమైన ఇది ఏజెంట్ల ద్వారా ఖాతాదారుల్ని చేర్చుకుంటుంది.
ఇప్పటి వరకు ఖాతాదారుల నుండి దాదాపు రూ.500 కోట్ల మేర సేకరించినట్లుగా అనుమానిస్తున్నారు. నర్సీపట్నం సిమ్స్ కార్యాలయం ఎదుట ఖాతాదారులు ఆందోళనకు దిగారు. ఇక్కడి సిమ్స్ నిర్వాహకులను పోలీసులు అదుపులోకి తీసుకున్నారు. కార్యాలయానికి తాళాలు వేశారు. నిర్వాహకులను పోలీసులు అదుపులోకి తీసుకుంటున్న సమయంలో ఆగ్రహం పట్టలేక ఖాతాదారులు వారిపై దాడి చేసే ప్రయత్నాలు చేశారు.
అన్ని సిమ్స్ కార్యాలయాల వద్ద ఖాతాదారులు ఆందోళనకు దిగారు. సిమ్స్ డైరెక్టర్ సురేంద్ర తమ నుండి కోట్లాది రూపాయలు వసూలు చేశారని, ఆయన తమను మోసం చేయడం కాకుండా, తనకు ఉన్న ఆస్తులను ఖాతాదారులకు పంచాలని వారు డిమాండ్ చేశారు. ఉత్తరాంధ్రలో ఇలాంటి మల్టీ లెవల్ మార్కెటింగ్ కంపెనీలు పుట్టుకు వచ్చి ప్రజలను నిలువు దోపిడీ చేస్తున్నాయని మండిపడ్డారు.
ఏజెంటు ఆత్మహత్య
సిమ్స్ సంస్థ బోర్డు తిప్పేయడం ఓ ఏజెంటు ప్రాణాల మీదకు తెచ్చింది. నర్సీపట్నంలో రాంబాబు అనే వ్యక్తి సిమ్స్ ఏజెంటుగా పని చేశాడు. అతను ఖాతాదారులను చేర్పించాడు. ఇప్పుడు సిమ్స్ బోర్డు తిప్పేయడంతో తన ఖాతాదారులకు సమాధానం చెప్పలేక అతను ఈ రోజు ఉదయం రైలు కిందపడి ఆత్మహత్య చేసుకున్నాడు.
సిబిసిఐడికి
సిమ్స్ శఠగోపంపై మంత్రి గంటా శ్రీనివాస రావు స్పందించారు. సిమ్స్ కేసును సిబిసిఐడికి అప్పగిస్తామని ఆయన చెప్పారు.
bordu tippesaaru: agent suside, samadhanamivvaleke | Agent commits suicide | bordu tippesina sims: agent aatmahatya - Telugu Oneindia
bordu tippesaaru: agent suside, samadhanamivvaleke
| Published: Saturday, February 16, 2013, 11:25 [IST]
visaakhapatnam: vandala kotla roopaayalu sekarinchina maro samstha bordu tippesindi. visaakhapatnam jillaalo sims multy marcheting samstha tana khaataadaarulaku daadaapu roo.500 kotla mera sathagopam pettindi. sims director paraariiloo unnaadu. atanu sanivaaram polisulaku longipotarane pukaarlu vinipistunnaayi. simmexu uttaraandhralo bhari ettuna saakhalu unnaayi. moodella kritam praarambhamaina idhi agentla dwara khaataadaarulni cherchukuntundi.
ippati varaku khaataadaarula nundi daadaapu roo.500 kotla mera sekarinchinatlugaa anumaanistunnaaru. narseepatnam sims kaaryaalayam eduta khaataadaarulu aandolanaku digaaru. ikkadi sims nirvaahakulanu poliisulu adupuloki teesukunnaru. kaaryaalayaaniki taalaalu vaesaaru. nirvaahakulanu poliisulu adupuloki teesukuntunna samayamlo aagraham pattaleka khaataadaarulu vaaripai daadi chese prayatnaalu chesaru.
anni sims kaaryaalayaala vadda khaataadaarulu aandolanaku digaaru. sims director surendra tama nundi kotladi roopaayalu vasulu chesarani, aayana tamanu mosam cheyadam kakunda, tanaku unna aastulanu khaataadaarulaku panchaalani vaaru demand chesaru. uttaraandhralo ilanti multy leval marcheting companylu puttuku vachi prajalanu niluvu dopidi chestunnayani mandipaddaaru.
egentu aatmahatya
sims samstha bordu tippeyadam oo egentu praanaala meedaku tecchindi. narseepatnamlo rambabu ane vyakti sims egentuga pani cheshaadu. atanu khaataadaarulanu cherpinchaadu. ippudu sims bordu tippeyadamtho tana khaataadaarulaku samadhanam cheppaleka atanu ee roju udayam railu kindapadi aatmahatya chesukunnadu.
sibicidiki
sims sathagopampai mantri ganta srinivasa raavu spandinchaaru. sims kesunu sibicidiki appagistaamani aayana cheppaaru.